UBERA ARANZETA (EH Bildu, 2018-11-23):
Uriarte andrea.
Nik ezagutzen dudana eta ikusten dudana egunerokotasunean da esaten duzuela gauza bat eta egiten duzuela beste bat. Eta esaten duzue etengabe, mantra bat bezala, LOMCE ez duzuela aplikatzen, baina egiten duzuena da Heziberri 2020ren bidez egunerokoan aplikatu eta adibideak eman dizkizut. Eta zuk ere esan didazu, zuzenean ez duzuela aplikatzen, zeharka aplikatzen duzuelako. Azken finean, Heziberri 2020 LOMCE delako eta hori bizi dugu, pairatzen dugu eta sufritzen dugu.
Eta gero, ba sentitzen dut, asko sentitzen dut, ez dugu gure eredurik. Ez dugu eredurik. Hor ditugu lege organikoak, lege organiko horiek oso garbi zehazten dituzte zeintzuk diren aplikatu beharrekoak eta Celaá andreak ere gure kide Matute jaunari ere erantzunean garbi esan dio, lege organikoan sartzen baldin bada aurrera, lege organikotik kanpo geratzen baldin bada ez dago zer eginik.
Eta etxe honetan, etxe honetan, oinarri batzuk adostu dira estatuz berri batetara eta zuek hasi zarete akordioa egongo balitz bezala beste mantra bat, akordioa ez dagoenean, eta ez denean egon ez Heziberri 2020rekin eta ez orain ere egin duzuen balizko sasiakordio horrekin, egiten duzuena ere da lehengo marko estatuz oinarri horretan kokatu. Eta ez zarete kokatzen Legebiltzar honetan dagoen adostasunaren baitan burujabetzan aurrea egiteko. Eta ez zarete kokatzen ere hezkuntza komunitatetik aldarrikatzen diren eredu horretan.
Eta begira, Madriletik iritsi zaigun aurreproiektua irakurri ostean, lehen inpresioa da, lehen inpresioa da Madrileko Gobernuak planteatzen duena da LOMCE itxura aldaketa bat, aurpegi garbiketa bat. Hau da, azala aldatu muina mantenduz. Finean, oso ondo ikasi dute PNVk nola jokatzen duen eta planteatzen dutena da Heziberri 2020 Espainia osora zabaltzea.
Eta hori gertatzen baldin bada, gaude berdinetan, gaude berdinetan: Menpeko jarraituko dugu, menpeko jarraituko dugu; gainera berak oso garbi uzten digu bere erantzunetan, LOMCEren edukiak mantenduko dira, batzuek zuzenduta. Gainera, gure eskuduntzetan sakontzeari, gure ereduan sakontzeari uko egingo genioke eta ez litzateke benetako aldaketa bat emango.
Justu momentu honetan, garaiak aldatu direnean, gizartea aldatu denean, bestelako erronka batzuk ditugunean eta aukera bat galduko dugu.
Aukera bat galduko dugu, ez bakarrik gure ereduan sakontzeko, hezkuntza komunitateak eskatzen digunean, baizik eta dagoeneko jada gizarteak gainetik pasa dizkigun erronka horiei ere erantzun ahal izateko. Atzetik goaz, atzetik eta gaizki.
Eta orduan, zure esku dago eta zuk erabaki beharko duzu. Oso ongi, oso ongi iruditzen zait benetan LOMCE aldatzeko borondatea baldin badago Madrilen. Oso ondo. Eta oso ondo iruditzen zait zu ere elkarlanerako prestutasuna izatea, baina...
...oso ongi iruditzen zait, benetan LOMCEa aldatzeko borondatea baldin badago Madrilen. Oso ondo. Eta oso ondo iruditzen zait zu ere elkarlanerako prestutasuna izatea, baina zure begirada, zure burua, bihotza, eskuak egon behar dira gure gizarteari begira, eta egon behako litzateke zure burua, eskuak eta bihotza Legebiltzar honetan adostasun zabala izan duen estatusaren oinarri horietan eskuduntza guztiak guk izateko hortik abiatuta gure hezkuntza eredua definitu ahal izateko.
Eta ez dugu ikusten horrelako borondaterik egunerokoan ikusten ari garelako  - eta ikusi dugu Heziberri 2020rekin ere -  zer gertatzen ari den. Eta ikastetxeak, gurasoak, irakasleak, ikasleak faltan botatzen dugu elkarlan bat.
Zeren begira, parte-hartzea, autonomia aldarrikatzen da baina egunerokoan parte-hartzea eta autonomia ukatzen zaigu eguneroko erabakiekin. Ikusten ari da ere irakasleak nora bideratzen ari dira. Kanpo ebaluazioarekin zer gertatzen da? Edukiak zeintzuk dira? Hori da bikaintasuna, eta aukera berdintasuna non geratzen da?
Ez dago bikaintasunik aukera berdintasunik gabe. Zer gertatzen ari da? Lehen mailako herritarrak, bigarren mailako herritarrak; lehen mailako ikastetxeak, bigarren mailako ikastetxeak. Eta guzti hori da momentua geratu eta berplanteamendu bat egiteko. Hona etorri zinetenean ere balizko oinarrien sasi akordio horiekin esan genizuen, egin duzue iraganeko marko baten baitan, LOMCEren eta Heziberri 2020ren markoaren baitan. Eta marko horren baitan ezin da ezer berririk eraiki.
Gainera ikusita emaitzak zeintzuk diren, Uriarte andrea, nola lortu genezake emaitzak aldatzea, emaitzak hobetzea berdina eginez? Eta hemen horrelako planteamendu bat dago.
Beraz, guk eskatzen duguna da guzti horri buelta bat ematea.